ข้อใดไม่ใช่ขั้นตอนหลักของการวางแผนการเงิน
a. การมีแผนปฏิบัติการ เพื่อพาตนเองไปบรรลุเป้าหมายที่ตั้งใจ

b. การปรับพอร์ตการลงทุน โดยอิงจากสถานะพอร์ต ณ ปัจจุบัน

c. การกำหนดเป้าหมายชีวิตและเป้าหมายทางการเงินที่สำคัญจำเป็น

d. การสำรวจสถานะปัจจุบันของตนเอง
ข้อที่ถูกต้องได้แก่ b.  เพราะการปรับพอร์ตการลงทุน โดยอิงจากสถานะพอร์ต ณ ปัจจุบัน เป็นการปรับแผนการเงิน โดยปรับปรุงเปลี่ยนแปลงจากสิ่งที่ทำไปแล้ว คือ คิด ต่อยอดจากเดิม หรือ “Incremental Thinking”

ส่วนข้ออื่น ๆ เป็นขั้นตอนหลักๆ ของการวางแผนการเงิน ซึ่งประกอบด้วย 3 ส่วนใหญ่ๆ คือ

1. จะไปไหน คือ เริ่มจากการกำหนดเป้าหมายชีวิตและเป้าหมายทางการเงินที่สำคัญจำเป็น

2. ตอนนี้อยู่ที่ไหน คือ การสำรวจสถานะปัจจุบันของตนเองทั้งในเชิงตัวเลข เช่น ข้อมูลทรัพย์สิน หนี้สิน กระแสเงินสด และข้อมูลอื่นๆ เช่น ประสบการณ์ ทัศนคติ ฯลฯ และ

3. จะไปอย่างไร ได้แก่ การมีแผนปฏิบัติการในด้านต่างๆ อาทิ การหา การใช้ การเก็บ การลงทุน เพื่อพาตนเองจากจุดที่อยู่ไปบรรลุเป้าหมายที่ตั้งใจไว้ได้ในที่สุด

ลำพังแค่การวางแผนการเงิน “ครั้งแรก” นั้นก็ว่ายากแล้ว เพราะคนจำนวนมากยังคงมองการวางแผนการเงินว่าเป็นเพียงการตัดสินใจทำอะไรสักอย่างหนึ่ง ทำเสร็จแล้วก็จบ หรือไม่ก็คิดว่าเป็นเพียงการซื้อผลิตภัณฑ์แค่เป็นครั้งๆ แต่สำหรับการเริ่มต้นวางแผนการเงินมาอย่างถูกต้องแล้ว ก็จะพบกับสิ่งที่ยากขึ้น ซึ่งเป็นสีสันระหว่างทางของ Financial Journey เพื่อไปสู่เป้าหมายซึ่งมักจะกินเวลาหลายปี นั่นคือ “การปรับแผนการเงิน” เพราะความจริงอย่างหนึ่งของชีวิตที่เลี่ยงไม่ได้ นั่นคือ “ความเปลี่ยนแปลง”
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน